Den mest kjente Risinggården, Rising søndre, var eid av Ole Paus og var barndomshjemmet til Henrik Ibsens far, Knud Ibsen. Ole Paus solgte på en og samme dag Ibsenhuset i Løvestrædet som han overtok fra Knuds avdøde far etter å ha giftet seg med Knuds mor, og kjøpte Rising fra en søster av sin nye svoger Didrich von Cappelen. Ved siden av Altenburggården og Venstøp var Rising en viktig del av Henrik Ibsens barndomsmiljø og var besteforeldrenes hjem i hans barndom. Ibsen brukte familien fra Rising og hendelser og familietradisjoner derfra som forbilder for personer og episoder i flere dramaer, herunder , , og , der navnet Rising også er med i formen Rysing. Rising og Venstøp er de viktigste bevarte bygningene fra Henrik Ibsens oppvekstmiljø. Mens Venstøp bare tilhørte Knud Ibsen i ti år var barndomshjemmet Rising i familiens eie i omtrent et århundre, og er en viktigere kilde til familietradisjoner som inspirerte Ibsens diktning. Rising er derfor et helt sentralt bygningsmessig minne knyttet til Ibsens biografi.